บลจ.ทิสโก้ ส่ง”TUSEQ-UH”ลุยหุ้นสหรัฐรับดอลลาร์แข็งเสนอขายวันนี้-19 ม.ค.59
นายสาห์รัช ชัฏสุวรรณ ผู้อำนวยการสายการตลาด บริษัทหลักทรัพย์จัดการกองทุน ทิสโก้ จำกัด เปิดเผยว่า บริษัทเปิดเสนอขาย "กองทุนเปิด ทิสโก้ ยูเอส อิควิตี้ อันเฮดจ์" (TISCO US Equity Fund - Unhedged: TUSEQ-UH) เพื่อสร้างโอกาสการลงทุนในตลาดหุ้นสหรัฐฯ และเป็นทางเลือกสำหรับผู้ที่ต้องการสร้างผลตอบแทนจากการแข็งค่าของเงินดอลลาร์ เสนอขายครั้งแรก (IPO) แล้วตั้งแต่วันนี้ถึง 19 ม.ค. 59 นี้ หลังจากนั้นเปิดให้ซื้อขายได้ทุกวันทำการ
13 ม.ค. 2559

นายสาห์รัช ชัฏสุวรรณ ผู้อำนวยการสายการตลาด บริษัทหลักทรัพย์จัดการกองทุน ทิสโก้ จำกัด เปิดเผยว่า บริษัทเปิดเสนอขาย “กองทุนเปิด ทิสโก้ ยูเอส อิควิตี้ อันเฮดจ์” (TISCO US Equity Fund – Unhedged: TUSEQ-UH) เพื่อสร้างโอกาสการลงทุนในตลาดหุ้นสหรัฐฯ และเป็นทางเลือกสำหรับผู้ที่ต้องการสร้างผลตอบแทนจากการแข็งค่าของเงินดอลลาร์ เสนอขายครั้งแรก (IPO) แล้วตั้งแต่วันนี้ถึง 19 ม.ค. 59 นี้ หลังจากนั้นเปิดให้ซื้อขายได้ทุกวันทำการ
หลังจากที่คณะกรรมการนโยบายการเงินของสหรัฐฯ (FOMC) ตัดสินใจปรับขึ้นดอกเบี้ยเป็นครั้งแรกในรอบ 9 ปี นับตั้งแต่ปี 2006 ทำให้เป็นโอกาสการลงทุนในสินทรัพย์สกุลเงินดอลลาร์ (USD assets) ซึ่งได้รับอานิสงส์จากภาวะค่าดอลลาร์แข็ง ขณะที่สัญญาณเศรษฐกิจสหรัฐฯ กำลังฟื้นตัวสู่ภาวะปกติ ส่งผลให้ตลาดหุ้นสหรัฐฯ มีความน่าสนใจมากขึ้น
ศูนย์วิเคราะห์เศรษฐกิจและกลยุทธ์ทิสโก้ (TISCO ESU) มองว่า เศรษฐกิจสหรัฐฯ จะขยายตัวได้ต่อเนื่องในระดับปานกลาง (DB คาด GDP ปี 2015-2016 ที่ 2.4 และ 2.1% ตามลำดับ) โดยมีปัจจัยบวกจากการบริโภคที่ขยายตัวได้ดีตามการจ้างงานที่เพิ่มขึ้น และสภาพอากาศที่อบอุ่นกว่าปกติ ซึ่งจะเป็นปัจจัยบวกต่อ GDP ในไตรมาส 1/2016 ขณะที่การแข็งค่าของดอลลาร์แม้จะยังกดดันการส่งออก โดยนักวิเคราะห์ส่วนใหญ่มองว่าการแข็งค่าของเงินดอลลาร์อาจเป็นปัจจัยลบต่อตลาดหุ้นสหรัฐฯ เพราะมีธุรกิจจดทะเบียนบางส่วนที่ลงทุนนอกประเทศ แต่เรากลับมองว่ากรณีดังกล่าวเป็นปัจจัยบวก โดยเฉพาะสำหรับหุ้นกลุ่มการเงินและค้าปลีก (Financial &amp; Retail) เนื่องจากการแข็งค่าของดอลลาร์จะทำให้ราคาสินค้าโดยเฉลี่ยถูกลงช่วยกระตุ้นการใช้จ่ายของผู้บริโภค ส่งผลให้ยอดค้าปลีกในสหรัฐฯ และเศรษฐกิจสหรัฐฯ ในภาพรวมปรับตัวดีขึ้นได้
ปัจจุบัน ทิสโก้มีกองทุนหุ้นสหรัฐฯ ที่มีนโยบายป้องกันความเสี่ยงด้านอัตราแลกเปลี่ยน (Hedging) ได้แก่ กองทุนเปิด ทิสโก้ ยูเอส อิควิตี้ แต่เนื่องจากเรามองว่าการขึ้นดอกเบี้ยของ Fed เมื่อเดือน ธ.ค. ที่ผ่านมาเพื่อสะท้อนภาพการฟื้นตัวของเศรษฐกิจ นั้นจะส่งผลดีต่อการลงทุนในสินทรัพย์ที่อยู่ในรูปสกุลเงินดอลลาร์ (USD assets) เราจึงออกกองทุนหุ้นสหรัฐฯ ในรูปแบบที่ไม่ป้องกันอัตราแลกเปลี่ยนขึ้นมา เพื่อเป็นอีกทางเลือกการลงทุน เพื่อเปิดโอกาสรับผลตอบแทนจากการแข็งค่าของเงินดอลลาร์เมื่อแปลงกลับมาเป็นสกุลเงินบาท” นายสาห์รัช กล่าว
ทั้งนี้ “กองทุนเปิด ทิสโก้ ยูเอส อิควิตี้ อันเฮดจ์” มีนโยบายเน้นลงทุนในกองทุน SPDR S&amp;P 500 ETF เพื่อสร้างผลตอบแทนของกองทุนให้ใกล้เคียงกับผลตอบแทนของดัชนี S&amp;P 500 โดยมีมูลค่าโครงการ 2,000 ล้านบาท มูลค่าจองซื้อขั้นต่ำ 5,000 บาท และเนื่องจากกองทุนที่ลงทุนในต่างประเทศไม่ได้ป้องกันความเสี่ยงอัตราแลกเปลี่ยนทั้งจำนวน ผู้ลงทุนอาจขาดทุนหรือได้รับกำไรจากอัตราแลกเปลี่ยน หรือได้รับเงินคืนต่ำกว่าเงินลงทุนเริ่มแรกได้